બીજી મહત્ત્વની યોજના એટલે અમદાવાદના સાબરમતી આશ્રમથી લઈને દાંડી સુધીના રૂટને હેરિટેજ તરીકે વિકસાવવાની. કુલ ૩૯૦ કિમી.ના રસ્તે ગાંધીજી અને તેમના સાથીદારો પગપાળા દાંડી પહોંચ્યા હતા. આ રૂટ પરનાં અનેક ગામ એવાં છે જ્યાં ગાંધીજીએ સભા સંબોધી હતી અથવા રાત્રિરોકાણ કર્યું હતું. સરકાર આ ગામોની ઓળખવિધિ કરીને તેને મુખ્ય રસ્તા સાથે જોડવા માગે છે. ગાંધીજીએ જે ૨૨ જગ્યાઓએ રાત્રિરોકાણ કરેલું ત્યાં પણ સ્મારક બનાવવાનું આયોજન છે.